Invitat în emisiunea de business ZF Live, Adrian Ion și-a explicat parcursul unei cariere care pentru unii ar părea curioasă: a lucrat în România pentru companii mari cum ar fi Deloitte și Glencore, dar și în Irlanda, după care și-a deschis în București propriul atelier de creație, în anul 2016, o firmă pe care a numit-o Slender Tree și care se ocupă de designul și crearea de mobilier „inedit și exotic”.